Pirkimo Bendrųjų programų peržiūra ir koregavimas dokumentų
2 priedas

BENDRŲJŲ PROGRAMŲ PERŽIŪROS IR KOREGAVIMO PASLAUGŲ
TECHNINĖ SPECIFIKACIJA

I. BENDROJI DALIS

1.1. Perkančioji organizacija: Nacionalinė švietimo agentūra (toliau – PO).
1.2. Pirkimo tikslas – peržiūrėti ir įvertinti mokomųjų dalykų tarybų pateiktus pasiūlymus ir pagal poreikį koreguoti paslaugos vykdymo metu galiojančią bendrųjų programų, patvirtintų Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 „Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo“ redakciją.
1.3. Pirkimas skaidomas į šias dalis:
1.3.1. I dalis. Informatikos bendrosios programos peržiūra ir koregavimas; 
1.3.2. II dalis. Chemijos bendrosios programos peržiūra ir koregavimas;
1.3.3. III dalis. Fizikos bendrosios programos peržiūra ir koregavimas;
1.3.4. IV dalis. Inžinerinių technologijų bendrosios programos peržiūra ir koregavimas;
1.3.5. V dalis. Visuomeninio ugdymo bendrosios programos ir Gamtos mokslų bendrosios programos pradinio ugdymo dalies peržiūra ir koregavimas.
1.4. Paslaugos turi būti suteiktos per 1,5 (pusantro) mėnesio nuo sutarties pasirašymo dienos.

II. BENDRIEJI REIKALAVIMAI

2.1. Turi būti laikomasi reikalavimų, numatytų šiuose dokumentuose:
2.1.1. Švietimo įstatymas – pagrindinis Lietuvos Respublikos teisės aktas, reglamentuojantis švietimo sistemos veikimą, ugdymo organizavimą, švietimo dalyvių teises ir pareigas, ugdymo turinio formavimo principus bei valstybės atsakomybę švietimo srityje. https://e-seimas.lrs.lt/portal/legalAct/lt/TAD/TAIS.1480/asr
2.1.2. Bendrosios programos (toliau – BP) – dokumentas, nustatantis ikimokyklinio, priešmokyklinio, pradinio, pagrindinio ir vidurinio ugdymo turinį, mokinių ugdomas kompetencijas, pasiekimų sritis, mokymosi tikslus ir rezultatus.V-1269 Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo 
2.1.3. BP atnaujinimo gairės – dokumentas, nustatantis Bendrųjų programų atnaujinimo kryptis, principus ir prioritetus. Gairėse apibrėžiami ugdymo tikslų, kompetencijų, mokymosi turinio ir mokinių pasiekimų vertinimo pokyčiai, kuriais remiantis rengiamos ir tobulinamos Bendrosios programos.bendruju-programu-atnaujinimo-gaires_internetine-versija.pdf
2.1.4. BP peržiūros ir atnaujinimo tvarkos aprašas – dokumentas, nustatantis Bendrųjų programų peržiūros ir atnaujinimo tikslus, proceso dalyvius, vertinimo kriterijus ir organizavimo etapus. Šiuo dokumentu siekiama užtikrinti nuoseklų, skaidrų ir duomenimis grįsta ugdymo turinio atnaujinimo procesą, kad Bendrosios programos atitiktų šiuolaikinius švietimo poreikius ir ugdymo tikslus. BP PERŽIŪROS IR ATNAUJINIMO TVARKOS APRAŠAS 2025-12-30 VK-1260.pdf
2.1.5. Bendrieji ugdymo planai – dokumentas, nustatantis pradinio, pagrindinio ir vidurinio ugdymo programų įgyvendinimo bei ugdymo proceso organizavimo reikalavimus, įskaitant ugdymo planavimą, mokinių pažangos stebėseną, individualių ugdymo planų sudarymą ir kitus ugdymo organizavimo procesus. https://www.e-tar.lt/portal/lt/legalAct/dcde0d24360d11f08fdabd4950271e2c/asr
2.2. Koreguojant BP mokymo(si) turinį turi būti užtikrintas:
2.2.1. turinio nuoseklumas ir tęstinumas; 
2.2.2. atitikimas mokinių amžiaus tarpsniui; 
2.2.3. mokymo(si) turinio temų aprašų aiškumas ir konkretumas; 
2.2.4. dermė su kitomis BP dalimis;
2.2.5. dermė su kitų dalykų BP;
2.2.6. atitikimas mokslo akademinei logikai ir metodologijai.
2.3. Koreguojant mokymo(si) turinį paslaugos teikėjas turi peržiūrėti pasiekimus ir pasiekimų lygių požymius ir pagal poreikį juos koreguoti užtikrinant: 
2.3.1. aiškius ir nuoseklius pasiekimų lygių aprašus;
2.3.2. pasiekimų augimą nuo slenkstinio iki aukštesniojo pasiekimų lygio;
2.3.3. jų pritaikomumą ugdymo procesui ir išoriniam vertinimui.
2.4. Visi sutarties vykdymo metu užfiksuoti paslaugos teikimo rezultatai ir su jais susijusios teisės, įgytos vykdant Sutartį, įskaitant visas Lietuvos Respublikos autorių teisių ir gretutinių teisių įstatymo 15 straipsnyje. Nurodytas autorines turtines ir kitas intelektinės ar pramoninės nuosavybės teises, išskyrus asmenines neturtines teises į intelektinės veiklos rezultatus, – PO nuosavybė, kurią ji gali naudoti, publikuoti, perleisti, adaptuoti ar perduoti, kaip mano esant tinkama, be jokių geografinių ar kitų apribojimų. Be išankstinio raštiško PO sutikimo tiekėjas negali publikuoti straipsnių apie paslaugas ir (ar) atskleisti iš PO gautos informacijos. Tiekėjas garantuoja nuostolių atlyginimą PO dėl bet kokių reikalavimų, kylančių dėl autorių teisių, patentų, licencijų, brėžinių, modelių, prekės pavadinimų ar prekės ženklų naudojimo, išskyrus atvejus, kai toks pažeidimas įvyksta dėl PO kaltės.
2.5. Paslaugos tiekėjo pateikti BP koregavimo formuluočių tekstai turi būti parengti taisyklinga lietuvių kalba, laikantis bendrinės kalbos reikalavimų;
2.6. Paslaugos tiekėjas turi parengti dalyko BP (galiojančios įsakymo redakcijos priedo) lyginamąjį variantą, kuriame turi būti matomi visi siūlomi BP keitimai: 
2.6.1. naujai įterpti tekstai turi būti pateikti paryškintuoju šriftu;
2.6.2. išbraukiami tekstai turi būti pažymėti perbraukimu;
2.6.3. keičiant temų išdėstymo eiliškumą mokymo(si) turinyje turi būti atitinkamai pakeista numeracija laikantis nuoseklumo.

III. BENDRA INFORMACIJA APIE PIRKIMO KONTEKSTĄ

3.1. 2025 m. lapkričio 13 d. Nacionalinės švietimo agentūros direktoriaus įsakymų Nr. VK-1146 patvirtintas „Bendrųjų programų peržiūros ir atnaujinimo tvarkos aprašas“, kuriame nustatomi Priešmokyklinio, pradinio, pagrindinio ir vidurinio ugdymo bendrųjų programų, patvirtintų Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 „Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo“ (toliau – Bendrosios programos) peržiūros ir atnaujinimo tikslai, galimi šio proceso dalyviai ir jų dalyvavimo tvarka, bendrųjų programų peržiūros ir atnaujinimo poreikio vertinimo kriterijai, jų vykdymo ir organizavimo etapai.
3.2. Remiantis „Bendrųjų programų peržiūros ir atnaujinimo tvarkos aprašu“ 2025 m. lapkričio 14 d. Nacionalinės švietimo agentūros direktoriaus įsakymų Nr. VK-1148 patvirtintas „Mokomojo dalyko tarybos (toliau – Taryba) veiklos reglamentas“ ir kreiptasi į visuomenę su prašymu teikti kandidatus į Tarybas. 
3.3. 2026 m. vasario 2 d. Nacionalinės švietimo agentūros direktoriaus įsakymų Nr. VK-90 „ Dėl mokomųjų dalykų tarybų narių patvirtinimo“ patvirtinamas Tarybų narių sąrašas, įvyksta visuotinis Tarybų narių susirinkimas, Tarybų pirmieji susirinkimai, kuriuose išrenkami Tarybų pirmininkai ir Tarybos pradeda darbą.
3.4. Tarybos:
3.4.1. nagrinėjo gautus siūlymus dėl BP koregavimo; 
3.4.2. atliepiant Švietimo, mokslo ir sporto viceministro Jono Petkevičiaus 2026 m. vasario 10 d. rašte „Dėl mokomųjų dalykų tarybų veiklos prioritetus 2026 metais“ įvardytus prioritetus, peržiūrėjo III ir IV gimnazijos klasių mokymo(si) turinį ir pateikė pasiūlymų programoms koreguoti;
3.4.3. pagal poreikį peržiūrėjo ir teikė siūlymus koreguoti kitas BP dalis. 
3.5. Tarybų pateikti siūlymai fiksuoti posėdžių protokoluose, pasirašytuose Tarybos pirmininko ir koordinatorius bei registruoti Dokumentų valdymo bendrojoje informacinėje sistemoje (DBSIS).
3.6. Tarybų pateikti siūlymai 2026 m. gegužės 26 d. pristatyti ŠMSM. 2026 m. liepos 14 d. gautas ŠMSM pavedimas sudaryti ekspertų komisijas esminiams Tarybų siūlymams įvertinti ir BP koreguoti. 

IV. [bookmark: _Hlk233021967]SPECIALIEJI REIKALAVIMAI INFORMATIKOS BENDROSIOS PROGRAMOS PERŽIŪROS IR KOREGAVIMO PASLAUGOMS (I PIRKIMO DALIS)

4.1. Informatikos BP peržiūros ir koregavimo paslauga turi apimti:
4.1.1. Informatikos mokomojo dalyko tarybos pateiktų siūlymų Informatikos BP koreguoti nagrinėjimą, jų pagrįstumo ir galimų rizikų, galinčių atsirasti jiems pritarus, įvertinimą.
4.1.2. Siūlymų koreguoti Informatikos BP mokymo(si) turinį, atsižvelgiant į Informatikos mokomojo dalyko tarybos pateiktus siūlymus, formulavimą.
4.1.3. Kitų klasių ir kitų tos pačios klasės mokymo(si) turinio temų, susijusių su Informatikos BP mokymo(si) turinio siūlomais pakeitimais, peržiūrą ir, esant poreikiui, koregavimą.
4.1.4. Pasiekimų ir pasiekimų lygių požymių, susijusių su Informatikos BP mokymo(si) turinio siūlomais pakeitimais, peržiūrą ir, esant poreikiui, koregavimą.
4.1.5. Siūlymų dėl kitų Informatikos BP dalių koregavimo formulavimą (pavyzdžiui, kompetencijų aprašų, vertinimo gairių ir kt.).
4.1.6. Pakoreguotos Informatikos BP lyginamojo varianto, atitinkančio šios Techninės specifikacijos 2.6. punkto reikalavimus, parengimą.
4.2. Paslaugos tiekėjas turi išnagrinėti šiuos Informatikos mokomojo dalyko tarybos siūlymus:
4.2.1. Pakeisti 44 punkto pasiekimų srities „Algoritmai ir programavimas (B)“ pasiekimo „Padedamas kuria programas, atpažįsta aritmetines ir logines operacijas, kintamuosius, pasirinkimo, kartojimo komandas. Vykdo kelių veiksmų paprogrames, paaiškina jų veiksmus (B3.1).“ formuluotę į „Padedamas kuria programas, atpažįsta aritmetines ir logines operacijas, kintamuosius, pasirinkimo, kartojimo komandas (B3.1).“;
4.2.2. Pakeisti 44 punkto pasiekimų srities „Algoritmai ir programavimas (B)“ pasiekimo „Pagal pavyzdį kuria programas naudodamas aritmetines ir logines operacijas, kintamuosius, pasirinkimo, kartojimo komandas. Padedamas aprašo ir vykdo kelių veiksmų paprogrames, nagrinėja jų funkcionalumą (B3.2).“ į „Pagal pavyzdį kuria programas naudodamas aritmetines ir logines operacijas, kintamuosius, pasirinkimo, kartojimo komandas (B3.2).“;
4.2.3. Pakeisti 44 punkto pasiekimų srities „Algoritmai ir programavimas (B)“ pasiekimo „Kuria programą, aprašo ir vykdo kelių veiksmų paprogrames, paaiškina jų funkcionalumą (B3.3).“ į „Savarankiškai kuria programas (B3.3).“;
4.2.4. Pakeisti 44 punkto pasiekimų srities „Algoritmai ir programavimas (B)“ pasiekimo „Kuria ir tobulina programas, naudoja ir paaiškina aritmetines ir logines operacijas, keičia valdymo struktūras. Diskutuoja, kokios paprogramės gali būti sukurtos, paaiškina reikalingą funkcionalumą (B3.4).“ į „Kuria ir tobulina programas, naudoja ir paaiškina aritmetines ir logines operacijas, keičia valdymo struktūras (B3.4).“;
4.2.5. Pakeisti 27 punkto mokymo(si) turinio srities „Algoritmų ir programavimo mokymo(si) turinys.“ mokymo(si) turinio temos „Uždavinio skaidymas, paprogramės. Aptariamas uždavinio skaidymas į dalis, į atskirus veiksmus, ypač, jei jie pasikartoja šiame ar kituose uždaviniuose. Prisimenama, kaip sprendžiami didesni uždaviniai, jų skaidymas į mažesnes dalis. Mokomasi savarankiškas dalis užrašyti paprogramėmis, užrašyti kreipinius, derinti paprogrames tarpusavyje.“ formuluotę į „Uždavinio skaidymas. Aptariamas uždavinio skaidymas į dalis, į atskirus veiksmus, ypač, jei jie pasikartoja šiame ar kituose uždaviniuose. Prisimenama, kaip sprendžiami didesni uždaviniai, jų skaidymas į mažesnes dalis.“;
4.2.6. Pakeisti pasiekimų raidos pasiekimo „Kuria ir vykdo algoritmus, programas (B3).“ pasiekimą „Kuria programą, aprašo ir vykdo kelių veiksmų paprogrames, paaiškina jų funkcionalumą (B3.3).“ į „Kuria programą, paaiškina jos funkcionalumą (B3.3).
4.2.7. Mažinti 5-8 klasių perteklinį mokymo(si) turinį (atsisakyti kaip kurių mokymo(si) turinio temų), siekiant užtikrinti realų mokinių mokymo(si) krūvį ir nuoseklų mokymo(si) turinio temų išdėstymą;
4.2.8. Aiškiai apibrėžti ir (ar) patikslinti 5–8 klasių mokymo(si) turinį, nustatant konkretų ir vienareikšmį temų, sąvokų, gebėjimų ir veiklų aprašą, kuris būtų taikomas visose Lietuvos mokyklose. Atliekant šį patikslinimą, būtina užtikrinti, kad mokiniai, nepriklausomai nuo mokyklos ar mokytojo, įgytų vienodą ugdymo lygį, o mokymo(si) turinys būtų nuoseklus, nedviprasmiškas ir lengvai taikomas praktikoje;
4.2.9. Patikslinti ir suvienodinti mokinių pasiekimų bei mokymo(si) turinio temų formuluotes, pašalinant dviprasmybes, perteklinius ar dubliuojamus elementus. Atliekant šį patikslinimą, būtina suderinti mokinių pasiekimų aprašus su mokymo(si) turiniu taip, kad kiekvienas pasiekimas turėtų aiškų mokymo(si) turinio atitikmenį, o kiekviena tema būtų susieta su konkrečiais mokinių pasiekimais. Tai turi užtikrinti BP vidinę logiką ir nuoseklumą.
4.3. Paslaugos tiekėjas turi pateikti PO:
4.3.1. argumentuotus sprendimus dėl Informatikos mokomojo dalyko tarybos šios techninės specifikacijos 6.2. punkte pateiktų siūlymų Informatikos BP koreguoti;
4.3.2. siūlymus, atitinkančius šios techninės specifikacijos 2.2., 2.3. ir 2.5. punktus, dėl Informatikos BP koregavimo;
4.3.3. Informatikos BP lyginamąjį variantą, atitinkanti šios Techninės specifikacijos 2.6. punkto reikalavimus.

V. SPECIALIEJI REIKALAVIMAI CHEMIJOS BENDROSIOS PROGRAMOS PERŽIŪROS IR KOREGAVIMO PASLAUGOMS (II PIRKIMO DALIS)

5.1. Chemijos BP peržiūros ir koregavimo paslauga turi apimti: 
 5.1.1. Chemijos mokomojo dalyko tarybos pateiktų siūlymų Chemijos BP koreguoti nagrinėjimą, jų pagrįstumo ir rizikų, galinčių atsirasti jiems pritarus, įvertinimą; 
5.1.2. siūlymų koreguoti Chemijos BP mokymo(si) turinį, atsižvelgiant į Chemijos mokomojo dalyko tarybos pateiktus siūlymus, formulavimą;
5.1.3. kitų klasių ir kitų tos pačios klasės mokymo(si) turinio temų, susijusių su Chemijos BP mokymo(si) turinio siūlomais pakeitimais peržiūrą ir, esant poreikiui, koregavimą;
5.1.4. pasiekimų ir pasiekimų lygių požymių, susijusių su Chemijos BP mokymo(si) turinio siūlomais pakeitimais peržiūrą ir, esant poreikiui, koregavimą;
5.1.5. siūlymų dėl kitų Chemijos BP dalių koregavimo formulavimą;
5.2. Vertindamas šios techninės specifikacijos 5.3 punkte nurodytus siūlymus, tiekėjas turi įvertinti jų poveikį:
5.2.1. mokymo(si) turinio apimčiai ir išdėstymui pagal klases;
5.2.2. chemijos sąvokų ir skaičiavimo gebėjimų raidai;
5.2.3. mokinių galimybėms įsisavinti numatytą turinį;
5.2.4. mokinių pasiekimų vertinimui ir valstybiniam brandos egzaminui.
5.3. Tiekėjas turi įgyvendinti pagrįstus Tarybos siūlymus ir atitinkamai pakoreguoti su jais susijusias programos dalis, įvertinti ir, jei reikia, patikslinti:
5.3.1. molio sąvokos ir su ja susijusių skaičiavimų vietą bei apimtį;
5.3.2. tankio skaičiavimo uždavinių vietą mokymo(si) turinyje;
5.3.3. reikšminių skaitmenų taikymo vietą, apimtį ir vertinimą;
5.3.4. molinių masių skaičiavimo tikslumą;
5.3.5. kvantinio atomo modelio mokymo(si) turinio išdėstymą III–IV gimnazijos klasėse;
5.3.6. organinės chemijos temų, spektrų ir reakcijų mechanizmų apimtį;
5.3.7. polimerizacijos, polikondensacijos ir mikroplastikų temų tarpusavio sąsajas;
5.3.8. litro žymėjimo, jonizacijos, disociacijos ir kitų chemijos terminų bei žymenų vartojimą;
5.3.9. Periodinės cheminių elementų lentelės duomenų aktualumą.
5.4. Tiekėjas turi patikslinti cheminių skaičiavimų tipus, apimtį ir sudėtingumą pagal klases, nurodydamas formules, dydžius, matavimo vienetus ir skaičiavimo veiksmus, kuriuos mokiniai turi gebėti taikyti kiekvienoje klasėje.
5.5. Tiekėjas turi peržiūrėti ir, esant poreikiui, patikslinti pasiekimų lygių požymius siekdamas užtikrinti jų aiškumą, nuoseklumą ir tinkamumą mokinių pasiekimams vertinti.
5.6. Kiekvienas Tarybos siūlymas turi būti įvertintas atskirai, nurodant, ar jam pritariama, pritariama iš dalies, ar nepritariama:
5.6.1. Jeigu Tarybos siūlymui pritariama arba pritariama iš dalies, tiekėjas turi:
5.6.1.1. nurodyti keičiamą Chemijos BP vietą;
5.6.1.2. parengti konkrečią naują arba patikslintą formuluotę;
5.6.1.3. įvertinti siūlomo pakeitimo poveikį kitoms Chemijos BP dalims ir, jei būtina, pateikti susijusius koregavimus;
5.6.1.4. pagrįsti pakeitimą Tarybos siūlymais, chemijos mokslo logika ir techninės specifikacijos bendrojoje dalyje nurodytais dokumentais.
5.6.2. Jeigu Tarybos siūlymui nepritariama, Tiekėjas turi pateikti dalykinį ir teisės aktais bei ugdymo turinį reglamentuojančiais dokumentais pagrįstą paaiškinimą.
5.7. Keičiant temų vietą tarp klasių, tiekėjas turi atitinkamai peržiūrėti ir pakoreguoti visas su tema susijusias sąvokas, skaičiavimus, praktines veiklas, pasiekimus ir vertinimo nuostatas.
5.9. Tiekėjas turi pateikti pakoreguotos Chemijos BP lyginamojo varianto, atitinkančio šios Techninės specifikacijos 2.6. punkto reikalavimus, versiją.

VI. SPECIALIEJI REIKALAVIMAI FIZIKOS BENDROSIOS PROGRAMOS PERŽIŪROS IR KOREGAVIMO PASLAUGOMS (III PIRKIMO DALIS)

6.1. Fizikos BP peržiūros ir koregavimo paslauga turi apimti:
6.1.1. Fizikos mokomojo dalyko tarybos pateiktų siūlymų Fizikos BP koreguoti nagrinėjimą, jų pagrįstumo ir rizikų, galinčių atsirasti jiems pritarus, įvertinimą;
6.1.2. siūlymų koreguoti Fizikos BP mokymo(si) turinį, atsižvelgiant į Fizikos mokomojo dalyko tarybos pateiktus siūlymus, formulavimą;
6.1.3. kitų klasių ir kitų tos pačios klasės mokymo(si) turinio temų, susijusių su Fizikos BP mokymo(si) turinio siūlomais pakeitimais peržiūrą ir, esant poreikiui, koregavimą;
6.1.4. pasiekimų ir pasiekimų lygių požymių, susijusių su Fizikos BP mokymo(si) turinio siūlomais pakeitimais peržiūrą ir, esant poreikiui, koregavimą;
6.1.5. siūlymų dėl kitų Fizikos BP dalių koregavimo formulavimą;
6.1.6. pakoreguotos Fizikos BP lyginamojo varianto, atitinkančio šios Techninės specifikacijos 2.6. punkto reikalavimus, parengimą.
6.2. Paslaugos tiekėjas turi išnagrinėti šiuos Fizikos mokomojo dalyko tarybos siūlymus:
6.2.1. į 7 klasės mokymo(si) turinį įkelti įžanginį kurso skyrių „Fizikos mokslo kalba ir pažinimo metodai“ 
6.2.2. į III gimnazijos klasės mokymo(si) turinio srities „Fizikos mokslo kalba ir pažinimo metodai“ mokymo(si) turinio temą „Fizikos mokslo raida“ įtraukti svarbiausių atradimų sąrašą su datomis ir žymiausiu mokslininkų pavardėmis;
6.2.3. perkelti III gimnazijos klasės mokymo(si) turinio srities „Elektra ir magnetizmas“ mokymo(si) turinio temą „Magnetinis laukas“ į IV gimnazijos klasę;
6.2.4. perkelti III gimnazijos klasės mokymo(si) turinio srities „Elektra ir magnetizmas“ mokymo(si) turinio temą „Elektromagnetinė indukcija“ į IV gimnazijos klasę;
6.2.5. perkelti III gimnazijos klasės mokymo(si) turinio srities „Elektra ir magnetizmas“ mokymo(si) turinio temą „Energijos šaltiniai“ į IV gimnazijos klasę;
6.2.6. sukonkretinti Fizikos BP IV skyriaus „Mokinių pasiekimų vertinimas“ 35 punkte pateiktų raktinių žodžių (veiksmažodžių) aprašymą, pavyzdžiui, „Tyrinėjant nustatyti“ nereiškia, kad mokiniai turi mokėti suskaičiuoti.
6.3. Paslaugos tiekėjas turi pateikti PO:
6.3.1. argumentuotus sprendimus dėl Fizikos mokomojo dalyko tarybos šios techninės specifikacijos 6.2 punkte pateiktų siūlymų Fizikos BP koreguoti;
6.3.2. siūlymus, atitinkančius šios techninės specifikacijos 2.2., 2.3. ir 2.5. punktus, dėl Fizikos BP koregavimo;
6.3.3. Fizikos BP lyginamąjį variantą, atitinkanti šios Techninės specifikacijos 2.6. punkto reikalavimus.

VII. SPECIALIEJI REIKALAVIMAI INŽINERINIŲ TECHNOLOGIJŲ BENDROSIOS PROGRAMOS PERŽIŪROS IR KOREGAVIMO PASLAUGOMS (IV PIRKIMO DALIS)

7.1. Tiekėjas privalo įvertinti ir patikslinti Inžinerinių technologijų BP mokymo(si) turinį taip, kad būtų pašalinti esami mokymo(si) turinio fragmentiškumo ir nepakankamo detalumo trūkumai:
7.1.1. išplėtoti ir sukonkretinti mokymo(si) temų aprašus III gimnazijos klasėje su aiškiai apibrėžta turinio apimtimi, nurodant kokias inžinerines žinias ir gebėjimus mokinys turi įgyti; 
7.1.2. išplėtoti ir sukonkretinti kiekvienos mokymo(si) turinio srities mokymo(si) temų aprašus IV gimnazijos klasėje su aiškiai apibrėžta turinio apimtimi, nurodant kokias inžinerines žinias ir gebėjimus mokinys turi įgyti;
7.1.3. įvertinti, ar III gimnazijos klasėje numatytų mokymo(si) turinio sričių apimtis yra įgyvendinama per dalykui skirtą ugdymo(si) laiką, ir, jei būtina, sujungti, perskirstyti arba atsisakyti perteklinių ar tarpusavyje besidubliuojančių temų;
7.1.4. aiškiai apibrėžti III gimnazijos klasės bendrojo inžinerinio turinio ryšį su IV gimnazijos klasėje pasirenkamomis mokymos(si) sritimis.
7.2. Tiekėjas turi mokymo(si) turinyje nuosekliai atskleisti inžinerinio sprendimo kūrimo procesą ir jo procesą, susiedamas atskirai pateiktas projektavimo, medžiagų pažinimo, gamybos, skaičiavimo, modeliavimo, testavimo ir vertinimo veiklas į vientisą inžinerinio sprendimo kūrimo procesą. 
7.3. Tiekėjas turi mokymo(si) turinio temose, kuriose numatomas praktinis inžinerinių gebėjimų ugdymas, įvardyti konkrečias mokinių veiklas ir jų rezultatus:
7.3.1. nurodyti veiklos pobūdį, pavyzdžiui, tyrimą, matavimą, skaičiavimą, projektavimą, modeliavimą, konstravimą, programavimą, gamybą, prototipo kūrimą, bandymą ar sprendimo vertinimą;
7.3.2. įvardyti, kokį veiklos rezultatą mokinys turi pateikti, pavyzdžiui, problemos analizę, techninę užduotį, eskizą, schemą, brėžinį, skaitmeninį modelį, skaičiavimus, technologinę seką, programą, prototipą, bandymo duomenis, išvadą ar projekto dokumentaciją;
7.3.3. mokinių veiklas susieti su konkrečios temos turiniu ir numatomais mokymosi rezultatais;
7.3.4. užtikrinti, kad numatyta mokinių veikla apimtų sprendimo planavimą, įgyvendinimą, bandymą, vertinimą ir tobulinimą, o ne vien galutinio gaminio ar modelio sukūrimą;
7.3.5. mokinių veiklose turi atsispindėti pagrindiniai inžinerinio sprendimo kūrimo etapai.
7.4. Tiekėjas turi patikslinti programos dalis, kuriose numatomas skaitmeninių projektavimo, modeliavimo, programavimo, gamybos ir kitų inžinerinių technologijų naudojimas:
7.4.1. nurodyti, kokiam inžinerinės veiklos tikslui taikomi skaitmeniniai projektavimo, modeliavimo, skaičiavimo, programavimo, duomenų rinkimo ir apdorojimo įrankiai;
7.4.2. apibrėžti, kokius veiksmus mokinys turi gebėti atlikti naudodamas atitinkamas technologijas;
7.4.3. programoje neturi būti vartojami konkretūs komercinių produktų, gamintojų ar technologinių platformų pavadinimai, išskyrus atvejus, kai jie pateikiami kaip neprivalomi pavyzdžiai;
7.4.4. programoje numatyti alternatyvius veiklų įgyvendinimo pavyzdžius tais atvejais, kai veiklai reikalinga specializuota įranga ar priemonės, pavyzdžiui, virtualų modeliavimą, mažesnio mastelio modelį, alternatyvias medžiagas ar paprastesnę įrangą, kurias galima atlikti įprastoje mokyklos aplinkoje.
7.5. Tiekėjas turi patikslinti mokymo(si) turinį, susijusį su inžinerinėmis sistemomis, jų projektavimu, skaičiavimais ir testavimu:
7.5.1. aiškiai apibrėžti, kokias žinias ir gebėjimus mokiniai turi įgyti nagrinėdami inžinerines sistemas, jų projektavimą ir veikimą;
7.5.2. Nurodyti pagrindinius dydžius, skaičiavimus, matavimus ir bandymus, kuriuos mokiniai turi gebėti taikyti vertindami inžinerinius sprendimus;
7.5.3. apibrėžti numatomų skaičiavimų sudėtingumo ribas ir praktinę jų paskirtį projektuojant ar vertinant inžinerinį sprendimą;
7.5.4. susieti skaičiavimus su konkretaus modelio, konstrukcijos, mechanizmo, elektroninės sistemos, energetinio ar kito inžinerinio sprendimo projektavimu ir bandymu;
7.5.5. įvardyti, kokie matavimai, bandymai ir duomenys turi būti naudojami sprendimo veikimui, funkcionalumui, patikimumui ar kokybei įvertinti.
7.6. Tiekėjas turi programos mokymo(si) turinyje saugos reikalavimus susieti su konkrečiomis inžinerinėmis veiklomis, naudojamais įrankiais, įranga, medžiagomis ir sistemomis, todėl pagal temos pobūdį turi būti įvardyta:
7.6.1. kokie pagrindiniai pavojai ir rizikos veiksniai turi būti įvertinti prieš pradedant veiklą;
7.6.2. kokių saugaus darbo principų turi būti laikomasi naudojant rankinius ir mechaninius įrankius, elektros ir elektronikos komponentus, šilumos šaltinius, chemines medžiagas, laboratorinę ir (ar) skaitmeninės gamybos įrangą;
7.6.3. kaip turi būti organizuojama saugi darbo vieta, įrangos parengimas darbui ir darbų užbaigimas;
7.6.4. numatyti atsakingo skaitmeninių sistemų, duomenų ir dirbtinio intelekto priemonių naudojimo principus inžinerinėje veikloje.
7.7. Tiekėjas turi patikslinti pasiekimų lygių požymius tiek, kiek būtina aiškiai įvertinti mokinio inžinerinę praktinę ir projektinę veiklą:
7.7.1. kiekviename pasiekimų lygyje apibrėžti mokinio savarankiškumą atliekant problemos analizę, projektavimą, prototipo kūrimą, bandymą ir tobulinimą;
7.7.2. konkretinti, kuo skiriasi skirtingų pasiekimų lygių problemos sudėtingumas, sprendimo pagrįstumas, techninis įgyvendinimas, skaičiavimų taikymas, bandymų atlikimas ir duomenų analizė;
7.7.3. apibrėžti, kokio pobūdžio pagalba gali būti teikiama mokiniui kiekviename pasiekimų lygyje.
7.8. Tiekėjas turi suvienodinti Inžinerinių technologijų BP vartojamų pagrindinių inžinerinių sąvokų ir mokinių veiksmus nusakančių veiksmažodžių reikšmes:
7.8.1. aiškiai atskirti ir nuosekliai vartoti sąvokas „inžinerinis sprendimas“, „produktas“, „gaminys“, „modelis“, „prototipas“, „sistema“, „projektavimas“, „modeliavimas“, „konstravimas“, „gamyba“, „bandymas“, „testavimas“ ir „vertinimas“;
7.8.2. patikslinti programoje vartojamus veiksmažodžius „aptaria“, „nagrinėja“, „analizuoja“, „tyrinėja“, „modeliuoja“, „projektuoja“, „kuria“, „testuoja“, „vertina“ ir kitus, kad būtų aišku, kokio mokinio veiksmo ir rezultato tikimasi, pateikti trumpus jų reikšmių aprašus;
7.8.3. pašalinti arba pakeisti veiksmažodžius, kurie neleidžia nustatyti stebimo ir įvertinamo mokinio veiksmo.
7.9. Tiekėjas turi pateikti pakoreguotos Inžinerinių technologijų BP lyginamojo varianto, atitinkančio šios Techninės specifikacijos 2.6. punkto reikalavimus, versiją.

VIII. SPECIALIEJI REIKALAVIMAI PRADINIO UGDYMO GAMTOS MOKSLŲ BENDROSIOS PROGRAMOS IR VISUOMENINIO UGDYMO BENDROSIOS PROGRAMOS  PERŽIŪROS IR KOREGAVIMO PASLAUGOMS (V PIRKIMO DALIS)

8.1. Pradinio ugdymo Gamtos mokslų BP peržiūros ir koregavimo paslauga turi apimti:
8.1.1. Pradinio ugdymo dalykų tarybos pateiktų siūlymų Gamtos mokslų BP koreguoti nagrinėjimą, jų pagrįstumo ir rizikų, galinčių atsirasti jiems pritarus, įvertinimą;
8.1.2. siūlymų koreguoti Gamtos mokslų BP mokymo(si) turinį, atsižvelgiant į Pradinio ugdymo dalykų tarybos pateiktus siūlymus, formulavimą;
8.1.3. kitų klasių ir kitų tos pačios klasės mokymo(si) turinio temų, susijusių su Gamtos mokslų mokymo(si) turinio siūlomais pakeitimais peržiūrą ir, esant poreikiui, koregavimą;
8.1.4. pasiekimų ir pasiekimų lygių požymių, susijusių su Gamtos mokslų BP mokymo(si) turinio siūlomais pakeitimais peržiūrą ir, esant poreikiui, koregavimą;
8.1.5. siūlymų dėl kitų Gamtos mokslų BP dalių koregavimo formulavimą;
8.1.6. pakoreguotos Gamtos mokslų BP lyginamojo varianto, atitinkančio šios Techninės specifikacijos 2.6. punkto reikalavimus, parengimą.
8.2. Tiekėjas turi išnagrinėti šiuos Pradinio ugdymo dalykų tarybos siūlymus Gamtos mokslų BP:
8.2.1. 1 klasėje temą Sveikas ir saugus žmogus išbraukti arba trumpinti turinį arba kelti į klasės valandėlę. (Priedas 26.1)
8.2.2. 1 klasėje temą Judėjimas ir jėgos perkelti į 2 klasę. (Priedas 26.4)
8.2.3. 1 klasėje temą Energija išimti iš mokymo(si) turinio. (Priedas 26.5)
8.2.4. 2 klasėje temą Energija perkelti į 3 klasę. (Priedas 27.4)
8.2.5. 3 klasėje temą Energija perkelti į 4 klasę. (Priedas 28.4)
8.2.6. 3 klasėje temą Elektra ir magnetizmas perkelti į 4 klasę. (Priedas 28.5)
8.2.7. 4 klasėje temą Judėjimas ir jėgos išbraukti iš ugdymo turinio. (Priedas 29.3)
8.2.8. 4 klasėje temą Šviesa išbraukti iš ugdymo programos (Priedas 29.5)
8.3. Paslaugos tiekėjas turi pateikti PO:
8.3.1. argumentuotus sprendimus dėl Pradinio ugdymo dalykų tarybos šios techninės specifikacijos 8.2 punkte pateiktų siūlymų Gamtos mokslų BP koreguoti;
8.3.2. siūlymus, atitinkančius šios techninės specifikacijos 2.2., 2.3. ir 2.5. punktus, dėl Gamtos mokslų BP koregavimo;
8.3.3. Gamtos mokslų BP lyginamąjį variantą, atitinkanti šios Techninės specifikacijos 2.6. punkto reikalavimus.
9.1. Pradinio ugdymo Visuomeninuo ugdymo BP peržiūros ir koregavimo paslauga turi apimti:
9.1.1. Pradinio ugdymo dalykų tarybos pateiktų siūlymų Visuomeninio ugdymo BP koreguoti nagrinėjimą, jų pagrįstumo ir rizikų, galinčių atsirasti jiems pritarus, įvertinimą;
9.1.2. siūlymų koreguoti Visuomeninio ugdymo BP mokymo(si) turinį, atsižvelgiant į Pradinio ugdymo dalykų tarybos pateiktus siūlymus, formulavimą;
9.1.3. kitų klasių ir kitų tos pačios klasės mokymo(si) turinio temų, susijusių su Visuomeninio ugdymo mokymo(si) turinio siūlomais pakeitimais peržiūrą ir, esant poreikiui, koregavimą;
9.1.4. pasiekimų ir pasiekimų lygių požymių, susijusių su Visuomeninio ugdymo BP mokymo(si) turinio siūlomais pakeitimais peržiūrą ir, esant poreikiui, koregavimą;
9.1.5. siūlymų dėl kitų Visuomeninio ugdymo BP dalių koregavimo formulavimą;
9.1.6. pakoreguotos Visuomeninio ugdymo BP lyginamojo varianto, atitinkančio šios Techninės specifikacijos 2.6. punkto reikalavimus, parengimą.
9.2. Tiekėjas turi išnagrinėti šiuos Visuomeninio ugdymo Pradinio ugdymo dalykų tarybos siūlymus:
9.2.1. 1 klasėje temą Verslas ir verslumas išbraukti iš ugdymo turinio arba perkelti, nes viena ar dvi pamokos neduoda kokybiško ugdymo šioje temoje, tai turi būti nuoseklus mokymasis.
9.2.2. 1 klasėje temą Metų laikų kaita išbraukti iš ugdymo turinio, nes ji nagrinėjama priešmokykliniame ugdyme.
9.2.3. 2 klasėje iš temos Visuomenės veiklos pažinimas išbraukti tokias potemes, kaip: Aš – bendruomenės narys. Bendravimas ir bendradarbiavimas socialinėje aplinkoje. Lietuvos valstybės simboliai ir jų reikšmė., nes jos nagrinėjamos priešmokykliniame ugdyme ir 1 klasėje. 
9.2.4. 2 klasėje temos Aplinkos pažinimas potemė Orai ir jų pagrindiniai elementai siūlomi nagrinėti gamtamoksliniame ugdyme.
9.2.5. 2 klasėje temos Aplinkos pažinimas potemės Verslas ir verslumas ir  Ekonominiai procesai siūloma išbraukti iš ugdymo proceso, nes tai integralios temos matematiniame ugdyme.
9.2.6. 3 klasėje temoje Visuomenės veiklos pažinimas potemė Bendruomeniškumo kūrimas išbraukti, nes ji kartojasi nuo 1 klasės.
9.2.7. 3 klasėje temoje Visuomenės veiklos pažinimas potemė Teisės ir pareigos perkelti į 1 klasę.
9.2.8. 3 klasėje temoje Visuomenės veiklos pažinimas potemė Saugus ir atsakingas elgesys virtualioje erdvėje atsisakyti šios temos, nes kartojasi nuo 1 klasės ir integrali kituose dalykuose.
9.2.9. 3 klasėje Aplinkos pažinimas potemes Vietovės planas, sutartiniai ženklai, Gaublys – Žemės modelis nagrinėti per Gamtos mokslų ugdymą.
9.2.10. 3 klasėje potemę Lietuvos vieta Europoje siūloma konkretinti, nes temoje kalbama apie kaimynines šalis.
9.2.11. 3 klasėje potemę Verslas artimiausioje aplinkoje perkelti į 4 klasę.
9.2.12. 4 klasėje iš temos Visuomenės veiklos pažinimas atsisakyti šių potemių: Veikla ir santykiai bendruomenėje, Dalyvavimas vietos bendruomenės gyvenime, Saugus ir atsakingas elgesys virtualioje erdvėje.
9.2.13. 4 klasėje temoje Aplinkos pažinimas potemę Žemėlapio tyrinėjimas perkelti į trečią klasę, kada mokoma(si) apie gaublį, planus ir t. t.
9.3. Paslaugos tiekėjas turi pateikti PO:
9.3.1. argumentuotus sprendimus dėl Pradinio ugdymo dalykų tarybos šios techninės specifikacijos 9.2 punkte pateiktų siūlymų Visuomeninio ugdymo BP koreguoti;
9.3.2. siūlymus, atitinkančius šios techninės specifikacijos 2.2., 2.3. ir 2.5.  punktus, dėl Visuomeninio ugdymo BP koregavimo;
9.3.3. Visuomeninio ugdymo BP lyginamąjį variantą, atitinkanti šios Techninės specifikacijos 2.6.  punkto reikalavimus.
